তিনি আরো লিখেছেন, ‘গুটিকয়েক উগ্রপন্থীর কর্মকাণ্ডে সব বিদেশিদের ভূমিকা গুলিয়ে ফেলা সঠিক হবে না। বিদেশি শ্রমিকদের সঙ্গে আমাদের সম্পর্ক সম্প্রীতির।’ সিঙ্গাপুরস্থ বাংলাদেশ হাইকমিশনের কর্মকর্তারা দেশটিতে কর্মরত সব শ্রমিকের সাথে কথা বলার আগ্রহ দেখিয়েছে। বলেছে, শ্রমিকদের সিঙ্গাপুরের আইন কানুন সম্পর্কে ভালোভাবে বুঝিয়ে দেয়ার চেষ্টা করা হবে। বর্তমানে সিঙ্গাপুরে ১ লাখ ৬০ হাজার বাংলাদেশি কর্মরত আছে।